บาทเปิด 29.74/76 แข็งค่าขึ้น
ธนาคารซีไอเอ็มบี ไทย รายงาน เงินบาทเปิด 29.74/76 แข็งค่าขึ้น นักลงทุนคาดเศรษฐกิจโลกเริ่มมีทิศทางที่ดี
6 มี.ค. 2556

ธนาคารซีไอเอ็มบี ไทย รายงาน เงินบาทเปิด 29.74/76 แข็งค่าขึ้น นักลงทุนคาดเศรษฐกิจโลกเริ่มมีทิศทางที่ดี
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 29.74/76 บาท/ดอลลาร์ แข็งค่าขึ้นจากช่วงเย็นวานนี้ที่ปิดตลาดที่ระดับ 29.78/80 บาท/ดอลลาร์
ตลาดมองภาพเศรษฐกิจโดยรวมน่าจะเป็นไปในทิศทางที่ดีขึ้น จากทั้งในเรื่องแผนการตั้งงบประมาณรายจ่ายของจีน รวมทั้งความคาดหวังว่าธนาคารกลางสหรัฐ(เฟด)จะยังคงใช้มาตรการทางการเงินเพื่อสนับสนุนการฟื้นตัวของเศรษฐกิจต่อไป 
"ตลาดมองภาพรวมของเศรษฐกิจโลกว่าน่าจะโอเคขึ้น จากทั้งในเรื่องแผนการตั้งงบรายจ่ายของจีน รวมทั้งกรณีของเฟด" นักบริหารเงิน ระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 29.70-29.80 บาท/ดอลลาร์